Diari Oficial de la Generalitat Valenciana


Sumari del DOGV 2655, del 29-12-1995 (1995/837043)

ORDRE de 30 d'octubre de 1995, de la Conselleria d'Agricultura i Medi Ambient, per la qual es modifica l'Ordre de 2 de novembre de 1994, referent a ajudes al sanejament de plantacions de cítrics afectats de tristesa.
------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/10/30/(2)/dof/vci/html**

### Dades del document

Número de DOGV
:   2655

Data del DOGV
:   29-12-1995

Secció del DOGV
:   DISPOSICIONS GENERALS

Número del document
:   1995/837043


Data del document
:   30-10-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 30 d'octubre de 1995, de la Conselleria d'Agricultura i Medi Ambient, per la qual es modifica l'Ordre de 2 de novembre de 1994, referent a ajudes al sanejament de plantacions de cítrics afectats de tristesa.
  
La infecció del virus de la tristesa sobre les plantacions de cítrics de la Comunitat Valenciana ha augmentat en els últims anys de manera alarmant, cosa que ha provocat un increment notable de les parcel·les afectades i la mort de nombrosos arbres. Això implica pèrdues enormes en el sector, tant pel que fa a l'explotació com pel que fa a la comercialització del producte, amb la reducció greu de les rendes dels agricultors i dels manipuladors de la recol·lecció i confecció de magatzem de moltes comarques de la Comunitat Valenciana.
  
A fi d'accelerar les actuacions i reduir tant com es puga els efectes de la malaltia, cal donar un major impuls a la substitució d'arbres amb peu amarg afectats per la tristesa per arbres amb peu tolerant a aquesta. Per a això es preveu incrementar les ajudes establides en l'Ordre de 2 de novembre de 1994 i permetre el doblat amb peus tolerants mantenint el marc actual, sempre que permeta la mecanització racional de les labors de cultiu.
  
  
Per això i d'acord amb l'article 47 de la Llei d'Hisenda Pública de la Generalitat Valenciana, de 26 de juny de 1991,
  
  
  
ORDENE
  
  
  
Article primer
  
1. Se substitueix l'apartat 1.b de l'article primer de l'Ordre de 2 de novembre de 1994, pel text següent:
  
"b) Doblat en la mateixa línia amb plantons tolerants empeltats o no."
  
2. L'apartat 1 de l'article segon de la dita ordre se substituirà pel text següent:
  
"1. L'import màxim de la subvenció a què fan referència aquestes ajudes consistirà, per al cas d'arrancada i replantació, en 300 pessetes per plantó empeltat en viver. En el cas de doblat, l'ajuda màxima serà de 125 pessetes per planta."
  
  
Article segon
  
Aquesta ordre serà d'aplicació als expedients de campanyes anteriors als quals, després de l'arrancada, se'ls va concedir pròrroga per a la realització de la plantació, amb la inclusió en el prorrateig a què fa referència el punt 2 de l'article primer de l'Ordre de 2 de novembre de 1994.
  
  
DISPOSICIó ADDICIONAL
  
  
Aquesta ordre tindrà efectes des del dia 1 de novembre de 1995.
  
  
  
València, 30 d'octubre de 1995
  
  
La consellera d'Agricultura i Medi Ambient,
  
MARIA àNGELS RAMóN-LLIN I MARTíNEZ


Còpia Permalink ELI